laion/Wikipedia-Exotic huggingface dataset:
הבתול האמריקאי האחרון

הבתול האמריקאי האחרון (באנגלית: The Last American Virgin) הוא סרט התבגרות אמריקאי משנת 1982, שנוצר כרימייק לסרט הישראלי "אסקימו לימון". יוצרי הסרט המקורי בועז דוידזון וקבוצת גלובוס גרופ יצרו גם את הרימייק האמריקאי, ששומר על אותן אופי דמויות (בשינוי שמם) ומהלכי עלילה זהים, אך כולל שינויים קלים והתאמות לקהל היעד האמריקאי. כך לדוגמה בעוד "אסקימו לימון" מתרחש בתל אביב של שנות החמישים, בהשראת נעוריו של דוידזון, ולדמויות הראשיות בעלילה קוראים בנצי, מומו ויהודל'ה, הסרט "הבתול האמריקאי האחרון" מספר את סיפורים של בני נוער בפרברי לוס אנג'לס עם פסקול עכשווי לשנות השמונים, ולדמויות הראשיות קוראים גארי, ריק ודייוויד. העלילה למעשה מקבילה לזו של "אסקימו לימון" ועוקבת אחר מעלליו של תלמיד תיכון בלוס אנג'לס בשם גארי, וחבריו ריק ודייוויד, כאשר רוב הסרט עוסק בניסיונותיהם של השלושה לקיים יחסי מין וקשייו של גארי בפרט, לממש את השאיפה הזו. במהלך הסרט מתפתח משולש רומנטי בין גארי, ריק וקארן - נערה יפה שעוברת לבית ספרם (בדומה לסרט אסקימו לימון הראשון בו התפתח משולש שכזה בין בנצי, מומו ונילי). אתר האינטרנט הרשמי של הבתול האמריקאי האחרון "הבתול האמריקאי האחרון", במסד הנתונים הקולנועיים IMDb (באנגלית) "הבתול האמריקאי האחרון", באתר נטפליקס "הבתול האמריקאי האחרון", באתר AllMovie (באנגלית) "הבתול האמריקאי האחרון", באתר Rotten Tomatoes (באנגלית) "הבתול האמריקאי האחרון", באתר Box Office Mojo (באנגלית) "הבתול האמריקאי האחרון", באתר אידיבי "הבתול האמריקאי האחרון", במסד הנתונים הקולנועיים KinoPoisk (ברוסית)
עודד בר אור

עודד בר-אור (28 באוגוסט 1937 – 9 בדצמבר 2005/ ח' בכסלו תשס"ו) היה פיזיולוג ישראלי, ממציא "בוחן בר-אור" למדידת כושר גופני. בר אור נולד וגדל בירושלים. כשהיה ילד חלה בשיתוק ילדים אך הצליח להתגבר על מגבלותיו בעזרת התעמלות מיוחדת. הוא למד רפואה באוניברסיטה העברית. בשנת 1966 יצא להשתלמות באוניברסיטת המדינה של פנסילבניה אצל פרופ' אלסוורת באסקירק. שם החל לעסוק בתחום שבו התמחה בסופו של דבר: הפיזיולוגיה של המאמץ, ובמיוחד זו של הילד והמתבגר. בשנת 1970 חזר לישראל והקים את מרכז המחקר במכון וינגייט. הפרויקט הראשון שבוצע במרכז היה פיתוח מבחן פשוט ואמין למדידת כושרם הגופני של חיילי צה"ל, שנקרא על שמו "בוחן בר-אור". המבחן כלל בין השאר ריצת 2000 מטר, כפיפות בטן, שכיבת סמיכה ותרגילים נוספים. עם השנים השתנה המבחן והוא כולל רק את שלושת המקצועות לעיל. במהלך השנים המבחן, שתוכנן עבור חיילים צעירים בשירות סדיר, משמש גם לבדוק את כושרם של אנשי קבע מבוגרים יותר ואף שוטרים. לאחר מכן הוביל בר-אור את פיתוחו של "המבחן האנארובי של וינגייט", שהפך לתקן מקובל ברחבי העולם להערכת היכולת האנאירובית של האדם. בר-אור נתקל בקשיים תקציבים בפיתוח תחום הפיזיולוגיה של המאמץ בישראל ובשנת 1982 נסע לאוניברסיטת מקמאסטר בהמילטון שבקנדה. שם, ובבית החולים צ'דוקי הסמוך, הקים בר-אור מרכז מתקדם לפעילות גופנית ולתזונה של ילדים. שישה עשר חודשים לפני מותו אובחן אצלו סרטן הלבלב ומומחה קצב לו שלושה חודשי חיים לכל היותר. אולם בר-אור נכנס לטיפול חדשני ניסיוני ובמקביל פיתח לעצמו תוכנית אימון גופני שהאריכה מעט את חייו. בסופו של דבר נפטר בדצמבר 2005. הוא קיבל דוקטור לשם כבוד ממספר אוניברסטאות, ביניהם: מ-Blaise Pascal University, מאוניברסיטת ברוק, ומהאקדמיה לחינוך גופני בוורשה (אנ'). כמו כן, קיבל פרסים אקדמיים נוספים וחברות באגודות מדעיות. לאחר פטירתו מספר פרסים ומלגות נוצרו על-שמו, שמנציחים את זכרו, ומעודדים פעילות נגד מגפת השמנות. ביניהם: "פרס עודד בר-אור לחקר השמנת יתר בקרב ילדים", שמעניק האגודה לשמנות (אנ') מאז 2007; מלגת לימודים לחילופי סטודנטים ע"ש עודד בר-אור, שמעניק המכללה האמריקנית לרפואת ספורט (אנ'). אתר האינטרנט הרשמי של עודד בר אור (באנגלית) אורי דרומי, מבחן פשוט ואמין למדידת כושרו של החייל, באתר הארץ, 10 בינואר 2006. מידע על עודד בר אור בקטלוג הספרייה הלאומית אתר "Billiongraves" כאן (באנגלית) ראו כאן וכאן ראו כאן ו-כאן ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
המגדל בנמל דובאי

המגדל בנמל דובאי (בערבית: برج خور دبي) הוא מגדל שנבנה בדובאי, איחוד האמירויות הערביות במחיר של 3.670 מיליארד דירהם איחוד האמירויות הערביות (שווה ערך למיליארד דולר אמריקני). המגדל יכלול מלון בעל 4,400 חדרים ו-11.16 מיליון רגל רבוע של קמעונאות. עם סיום בנייתו שצפויה להסתיים לכל המוקדם ב-2023, יהיה גבוה מבורג' ח'ליפה ויהיה אחד מגורדי השחקים הגבוהים בעולם. יושב ראש "אעמאר החזקות" (Emaar Properties), מוחמד אל-עבאר, תיאר את הפרויקט כ"מונומנט אלגנטי" אשר הולך להוסיף ערך רב לעיר. "הבניין יהיה צר כך שיעורר דימוי של מינרט, ויעוגן לאדמה בעזרת כבלים חזקים". מדיה וקבצים בנושא המגדל בנמל דובאי בוויקישיתוף סוכנויות הידיעות, דובאי: החלה בניית המגדל הגבוה בעולם, באתר ynet, 13 באוקטובר 2016 María Casbas, Dubai Creek Tower, la estructura que quiere superar al Burj Khalifa y convertirse en la más alta del mundo, Traveler, ‏2 בספטמבר 2020 (בספרדית) ערך זה הוא קצרמר בנושא גורדי שחקים ובנושא דובאי. אתם מוזמנים לתרום לוויקיפדיה ולהרחיב אותו.
קייסהונד

קייסהונד הוא גזע של כלב המשתייך למשפחה כלבי שפיץ. בעבר היה כלב עבודה, אך כיום משמש בעיקר כחיית מחמד פופולרית. גזע הקֵיסהונד הוא גזע עתיק, אך רק בתקופת המהפכה הצרפתית החל לצבור פופולריות. במאה ה-18 הוא נבחר לסמל את מפלגת הפטריוטים שנתמכה על ידי פשוטי העם ההולנדים. שמו הנוכחי של הגזע נגזר משמו הפרטי של מנהיג אותה מפלגה - קורנליס (קייס) דה חייזלאר שהיה ידוע בכינויו "קייס" ("הונד" בהולנדית פירושו כלב). כאשר הוצא דה חייזלאר להורג, ופוזרה המפלגה, הגזע, שהיה כל כך מזוהה עם אותה מפלגה, הוצא מחוץ לחוק, ואנשים שבכל זאת גידלו אותו הסתכנו בהוצאה להורג. הגזע איבד את פופולריותו וניצב בפני הכחדה, אך פשוטי העם ההולנדים המשיכו לגדלו והוא שרד. במשך הזמן, החלו לשמש כלבים אלה לשמירה על דוברות נהר, ולליווי אנשי הדוברות ובני משפחותיהם (בהולנד הוא מכונה גם "כלב דוברות"). הגזע הוכר באופן רשמי רק במאה ה-20 .נערה אנגליה בשם גיינדלין המילטון שהגיעה לחופשה בהולנד בשנת 1905 התאהבה בכלבים האלה והביאה איתה שני גורים לאנגליה. במשך הזמן ייבאה כלבים נוספים לארצה, ותודות למאמציה, הגזע הוכר ונרשם בשנת 1925 על ידי התאחדות הכלבים האנגלית כ"כלב דוברות" ויותר מאוחר כ"קייסהונד". גובה - הגובה נע בין 45–50 ס"מ אך התקן מאפשר סטיה של 5 ס"מ לכל כיוון. משקל - 17-25 ק"ג (צריך שהמשקל יהיה ביחס לגודל הכלב). צבעים - גוני אפור-כסף עם קצוות שחורים. תוחלת חיים - 13-15 שנים. מצח - רחב וקצר. עיניים - קטנות, לרוב כהות. אוזניים - קטנות, זקופות ומשולשות. זנב - פרוותי, מסתלסל אל מעל הגב. רגליים - קצרות, כפות הרגליים קטנות. פרווה - סמיכה, ארוכה, רכה וחלקה. מדיה וקבצים בנושא קייסהונד בוויקישיתוף
ענת רוט

ענת רוט (נולדה ב-31 במרץ 1974) היא חוקרת ישראלית בתחום מדעי המדינה, ופעילה פוליטית. רוט הייתה פעילה ב"שלום עכשיו", יועצת במפלגת העבודה לעמרם מצנע, אהוד ברק ומתן וילנאי, וחוקרת במכון הישראלי לדמוקרטיה. בשנת 2006 הוציא המכון את "סוד הכוח: מועצת יש"ע ומאבקיה בגדר ההפרדה ובתוכנית ההתנתקות", מחקר מדיניות שכתבה בהנחיית פרופ' אשר אריאן. בשנת 2011 קיבלה תואר דוקטור מאוניברסיטת בר-אילן, על עבודה שכותרתה "תאוריות הפונדמנטליזם במבחן המציאות: הזרם התורני בציונות הדתית ומאבקיו נגד תוכנית ההתנתקות והריסת הבתים בעמונה". במהלך השנים חל שינוי בדעותיה הפוליטיות, והיא הפכה לאשת ימין. בראיון לערוץ 7 בשנת 2014 אמרה: "לתנועת העבודה ולשמאל הישראלי יש מניות זהב בהקמת מדינת ישראל והמפעל הציוני, אבל העובדות השתנו והמציאות טפחה על פנינו ומפלגת העבודה לא מצליחה לתת להם מענה. העשור האחרון מלמד שהרצון לשלום היה ונותר נחלת הצד הישראלי בלבד והתהליכים ברשות הפלסטינית ומסביבנו מלמדים שנסיגה ישראלית מהשטח תוביל להקמת מדינת טרור". באותה שנה יצא לאור ספרה "לא בכל מחיר: מגוש קטיף עד עמונה: הסיפור מאחורי המאבק על ארץ ישראל" המבוסס על עבודת הדוקטור שלה. שימשה מנהלת מכון מגלי"ם ללימודי ירושלים, שהוא חלק מעמותת אלע"ד. לקראת הבחירות לכנסת העשרים התמודדה, בינואר 2015, בבחירות המקדימות במפלגת הבית היהודי ודורגה במקום ה-22, שנחשב לבלתי ריאלי. יו"ר המפלגה, נפתלי בנט, החליט לנצל את סמכותו ולשריין עבורה את המקום ה-15, שהפך ל-14 עם פטירתו של אורי אורבך. המפלגה זכתה ב-8 מנדטים, ורוט לא נבחרה לכנסת. בשנת 2019 מונתה לעמיתה בכירה בפורום קהלת וכמנכ"ל "פורום שילה", זרוע של פורום קהלת העוסקת בקידום מפעל ההתנחלויות וסיפוח יהודה ושומרון למדינת ישראל. רוט היא תושבת אפרת ואם לבת. סוד הכוח: מועצת יש"ע ומאבקיה בגדר ההפרדה ובתוכנית ההתנתקות, המכון הישראלי לדמוקרטיה, 2006. לא בכל מחיר: מגוש קטיף עד עמונה, הסיפור מאחורי המאבק על ארץ ישראל, הוצאת ידיעות ספרים, 2014. ישי קרוב, המאבק על גוש קטיף – 'ממלכתיים' ו'אקטביסטים', באתר ערוץ 7, 25 במרץ 2014 חזקי ברוך, מהעבודה לבית היהודי, באתר ערוץ 7, 27 בדצמבר 2014 ניר הר זהב, "ענת רוט ראויה לייצג את הציונות הדתית", באתר ערוץ 7, 1 בינואר 2015 חדשות 2, ‏המשוריינת של בנט: פעילת שלום עכשיו לשעבר ענת רוט, באתר ‏מאקו‏, 27 בינואר 2015 עמית סלונים, ‏"לא מאמינה שיכול להיות שלום", באתר ‏מאקו‏, 4 בפברואר 2015 ענת רוט (1974-), דף שער בספרייה הלאומית חזקי ברוך, מהעבודה לבית היהודי, באתר ערוץ 7, 27 בדצמבר 2014 רועי שרון, תורת היחסים: הנשים הדתיות שבחרו להיות אימהות חד הוריות בעשור החמישי לחייהן, 15 בנובמבר 2016, באתר חדשות 13. דף המחקר והנוסח המלא שלו, באתר ההוצאה
עונת 2016/2017 בליגת העל הרוסית בכדורגל

עונת 2016/2017 בליגת העל הרוסית היא העונה ה-25 של ליגת העל הרוסית מאז הקמתה ב-1992 והיא ליגת הכדורגל המקצועני הבכירה ביותר ברוסיה בעונת 2016/2017. מנוהלת במשותף על ידי התאחדות הכדורגל הרוסית ומנהלת הפרמייר ליג הרוסי בכדורגל. הקבוצות החדשות שעלו מליגת המשנה ומשחקות בליגת העל הן טום טומסק, ארסנל טולה ואורנבורג, שזו הייתה עונת הבכורה שלה בליגת העל. 30 מחזורי העונה החלו ב-30 ביולי 2016 והסתיימו ב-21 במאי 2017. עד 31 במאי 2017 יתקיים טורניר הישרדות בקרב הקבוצות מתחתית טבלת הליגה. האלופה היוצאת הייתה צסק"א מוסקבה שהפסידה את תואר האליפות לספרטק מוסקבה 3 מחזורים לפני סיום העונה. קבוצות הליגה לעונת 2016/2017   אנז'י ארסנל צסק"א ספרטק לוקומוטיב קרסנודאר קריליה סובייטוב אורנבורג רוסטוב רובין טום אופה זניט אוראל טרק אמקאר בסיכום עונת 2015/16, דינמו מוסקבה, קובאן קראסנודר ומורדוביה סראנסק הודחו לליגת המשנה הרוסית והוחלפו בקבוצות שהעפילו מהליגה הלאומית, אורנבורג, טום טומסק וארסנל טולה. אולגה סמורודסקאיה, נשיאת קבוצת לוקומוטיב מוסקבה הודחה מתפקידה על ידי דירקטוריון הקבוצה. דמיטרי אלניצ'ב פוטר מתפקיד מאמן ספרטק מוסקבה לאחר המחזור הראשון, במקומו מונה מאסימו קאררה. גורבן ברדייב התפטר מתפקיד מאמן רוסטוב במהלך המחזור השני. לממלא מקומו מונה דמיטרי קיריצ'נקו, שבעצמו הוחלף על ידי איוואן דניליאנץ. איגור צ'רבצ'נקו התפטר מתפקיד מאמן לוקומוטיב מוסקבה לאחר שלוקומוטיב שמטה יתרון מול טום טומסק וסיימה בשוויון 2:2 במחזור השני. במקומו מונה אולג פאשינין שמונה לממלא מקום זמני עד למינויו של יורי סיומין. אולג קונונוב פוטר במחזור השביעי מאימון קבוצת קרסנודאר ובמקומו מונה אולג שאלימוב למאמן זמני. בנובמבר מונה אלכסנדר טרחאנוב למאמן אוראל, במקום ואדים סקריפצ'נקו שפוטר. בדצמבר 2016, לאוניד סלוצקי התפטר מתפקידו כמאמן צסק"א מוסקבה, במקומו מונה ויקטור גונצ'רנקו למאמן הקבוצה. בדצמבר 2016 אנז'י מחצ'קלה נמכרה לאיש העסקים אוסמן קאדייב ועקב החלפת הבעלים מאמן הקבוצה פאבל ורבה הכריז על התפטרותו. הוא הוחלף ב-5 בינואר 2017 על ידי אלכסנדר גריגוריאן. החל מהמחזור ה-24 זניט סנקט פטרבורג מארחת את משחקי הבית שלה באצטדיון קרסטובסקי החדש, הזוכה לכינוי אצטדיון "סנקט פטרבורג". במחזור ה-29, לפני אחרון, הוחלט לפטר את מאמן קבוצת טרק גרוזני, ראשיד רחימוב הטג'יקי, בשל רצף הפסדים. הוא הוחלף באולג קונונוב. משחק הסופר קאפ הרוסי 2016 הפגיש בין אלופת רוסיה 2015/2016 זניט סנקט פטרבורג ומחזיקת הגביע הרוסי בכדורגל 2015/2016 צסק"א מוסקבה. הטורניר סימן את פתיחת עונת 2016/2017 וזכתה בו זניט סנקט פטרבורג. מקרא: מש' -משחקים; נ' - ניצחונות; ש'-שוויונות; ה'- הפסדים; ש"ז- שערי זכות; ש"ח - שערי חובה; נק' - נקודות אורנבורג וארסנל טולה שסיימו במקומות 13 ו-14 בליגה התמודדו בפלייאוף הישרדות מול יניסיי קרסנויארסק וסק"א חברובסק, שסיימו במקום השלישי בליגת הכדורגל הלאומית ובמקום הרביעי. המנצחות בשני המשחקים מעפילות לליגה או נשארות בה אם אלה הקבוצות מהליגה הבכירה שניצחו. שני משחקים, בית וחוץ, נערכו ב-25 במאי וב-28 במאי ובסיכומם ארסנל טולה שמרה על מקומה בליגה בעוד אורנבורג הודחה על ידי סק"א חברובסק שהעפילה לליגה הבכירה לראשונה בתולדותיה. אתר האינטרנט הרשמי של עונת 2016/2017 בליגת העל הרוסית בכדורגל Поздравляем «Спартак-Москва» с чемпионством! .
טום ולאשיהה

תומאס ולאשיהה (בגרמנית: Thomas Wlaschiha; נולד ב-20 ביוני 1973) הוא שחקן קולנוע, טלוויזיה ותיאטרון גרמני. מוכר בשל גילום דמותו של ז'אקן הגאר בסדרת הטלוויזיה "משחקי הכס". הוא שיחק גם בסדרת הטלוויזיה "חוצים גבולות". ולאשיהה נולד למשפחה ממוצא צ'כי בעיר דונה שבגרמניה המזרחית. בהיותו בן 17, זמן קצר לאחר נפילת חומת ברלין, נסע לעיר ניו יורק בתוכנית לחילופי סטודנטים, שם נשאר במשך שנה, שיחק בתיאטרון ולמד אנגלית. הוא החל ללמוד משחק בבית הספר הגבוה למוזיקה ולתיאטרון בלייפציג משנת 1992 עד 1996. מאז שנת 1998 הוא משחק בעיקר בתפקידי משנה בתוכניות טלוויזיה ובסרטים גרמניים ובינלאומיים. תפקידו הראשי הראשון היה כשגילם את סטפן בשנת 2000 בסרט "אף אחד לא ישן" (No One Sleeps). באוגוסט 2011 הוא לוהק לגלם את האסיר והמתנקש, ז'אקן הגאר, בעונה השנייה של תוכנית הפנטזיה של HBO "משחקי הכס", והמשיך לגלם את הדמות גם בעונות החמישית והשישית. ב-2021 לוהק לסדרה ״דברים מוזרים״ המשודרת בנטפליקס כדמות ראשית לעונה הרביעית לסדרה, העונה עלתה לאוויר ב-2022. משנת 2013 הוא מככב בסדרת הפשע "חוצים גבולות" (Crossing Lines) כקומיסר סבסטיאן ברגר, קצין משטרה גרמני. על הבמה הופיע ולאשיהה במחזות תיאטרון משנת 1996 עד שנת 2000 בתיאטרון הדור הצעיר (Junge Generation) שבדרזדן. ולאשיהה גם מדבב סרטים, ספרים מוקלטים ופרסומות. בחלק מתפקידיו הבינלאומיים, לדוגמה ב"משחקי הכס", ולאשיהה הוא המדבב את דמותו לגרמנית. מדיה וקבצים בנושא טום ולאשיהה בוויקישיתוף אתר האינטרנט הרשמי של טום ולאשיהה טום ולאשיהה, ברשת החברתית פייסבוק טום ולאשיהה, ברשת החברתית אינסטגרם טום ולאשיהה, במסד הנתונים הקולנועיים IMDb (באנגלית) טום ולאשיהה, באתר AllMovie (באנגלית) טום ולאשיהה, באתר Rotten Tomatoes (באנגלית) טום ולאשיהה, במסד הנתונים הקולנועיים KinoPoisk (ברוסית) שם משפחתו נהגה ולאשיהה, אך הוא מוכר בעברית גם בתעתיק השגוי ולשצ'ילה
פטריק ריצ'רד

פטריק ריצ'רד (באנגלית: Patrick Richard, נולד ב-25 בינואר 1990) הוא שחקן כדורסל אמריקאי המשחק בעמדת הסווינגמן בקבוצת מוביטלקו קלוז' נפוקה. בתקופתו בליגת המכללות שיחק עבור אוניברסיטת המדינה מקניס במשך 4 עונות. בשנותיו בתיכון שיחק ריצ'רד בתיכון מקינזי. בתקופתו במכללות שיחק באוניברסיטת המדינה מקניס 4 עונות. בעונתו הראשונה ממוצע הקליעות שלו למשחק היה קרוב ל-18 נקודות, מה שגרם לזכייתו בתואר שחקן השנה במכללה. ריצ'רד התחיל את הקריירה המקצוענית שלו בליגת הפיתוח של ה-NBA. ב-2 בנובמבר 2012 בחרו איווה אנרג'י בריצ'רד בסיבוב ה-7 עם הבחירה ה-9 בדראפט ליגת הפיתוח של ה-NBA. ב-21 בנובמבר הציב אותו המועדון ברשימת המשוחררים. בשאר העונה, ריצ'רד שיחק בסנדריגם סייברז מאוסטרליה. בעונת 2013–2014 חתם במטריקס מג'יקס מליגת העל ההולנדית. ריצ'רד שיחק 28.9 דקות, קלע 15.38 נקודות וחילק 2.62 אסיסטים בממוצע. הוא נבחר באותה עונה לאולסטאר ולחמישיית העונה בליגה ההולנדית. ב-11 ביוני 2014 חתם במיטלדויטשר המשחקת בליגת העל הגרמנית בכדורסל. במהלך העונה שיחק 30.4 דקות, קלע 13.12 ומסר 2.79 אסיסטים בממוצע. ביוני 2015 חתם בריימס מהליגה הצרפתית בכדורסל, שם שיחק 24.7 דקות, קלע 9.67 נקודות ומסר 2.15 אסיסטים. ב-19 ביולי 2016 חתם ריצ'רד באלופת ליגת העל הישראלית בכדורסל, מכבי ראשון לציון. מדיה וקבצים בנושא פטריק ריצ'רד בוויקישיתוף פרופיל, באתר Sports-Reference פרופיל, באתר eurobasket פרופיל, באתר היורוליג פרופיל, באתר ליגת העל הספרדית בכדורסל (בספרדית) פרופיל השחקן באתר basketball realgm. מתיו בונט, ריצ'רד ואלאוויה נבחרו בסיבוב ה-7 של דראפט ליגת הפיתוח, באתר הספורט של תיכון מקינזי, 2 בנובמבר 2012
מחרוזות עצה

בתורת החישוביות ובתורת הסיבוכיות, מחרוזת עצה היא כלי חישוב לא יוניפורמי, שמייצג מחרוזת קבועה לכל אורך קלט אפשרי. מחרוזת עצה יכולה להיות מכל אורך שהוא, אך מחרוזת עצה מאורך אקספוננציאלי גוררת מידית הכרעה של שפה אפשרית. בעיית הכרעה A תוגדר להיות במחלקה P / f ( n ) {\displaystyle P/f(n)} אם מתקיימים התנאים הבאים: עבור כל n   ∈ N {\displaystyle n\ \in N} קיימת מחרוזת עצה מאורך f ( n ) {\displaystyle f(n)} כך שקיימת מכונת טיורינג פולינומית דטרמיניסטית שמכריעה אותה בעזרת מחרוזת העצה. השימוש הנפוץ ביותר במחרוזות עצה, הוא במחלקה P/Poly, כלומר במחלקה בעלת מחרוזות עצה פולינומיות באורך בקלט. מתקיים: אם N P   ⊆ P / P o l y {\displaystyle NP\ \subseteq P/Poly} ההיררכיה הפולינומית קורסת בדרגה 2. בהינתן מחרוזת עצה, אפילו באורך 1, ניתן להכריע בעיות לא כריעות, מכיוון שמחרוזת עצה באורך 1 מספיקה כדי להכריע שפה אונארית, ולכן הרבה פעמים P / f ( n ) {\displaystyle P/f(n)} נחשבת למחלקה לא מציאותית, אם כי אפשר למצוא לה קירובים מציאותיים טובים.
שפה דלילה

בתורת החישוביות והסיבוכיות, שפה דלילה היא שפה שמכילה "קצת" מילים. באופן פורמלי: שפה L תיקרא דלילה אם קיים פולינום p ( ∗ ) {\displaystyle p(*)} כך שעבור כל n ∈ N {\displaystyle n\in N} מספר המילים מאורך n בשפה קטן או שווה ל- p ( n ) {\displaystyle p(n)} . כלומר,   ∀ n ∈ N ,   | L   ∩ { 0 , 1 } n |   ≤ p ( n ) {\displaystyle \ \forall n\in N,\ \left|L\ \cap {\{0,1}\}^{n}\right|\ \leq p(n)} . שפות דלילות משמשות בעיקר לחקר הקשרים בין מחלקת הסיבוכיות NP למחלקות אחרות. מחלקת הסיבוכיות של כל השפות הדלילות מכונה SPARSE. שפה דלילה נקראת כך היות שיש סך הכל 2n מחרוזות באורך n, ואם שפה מכילה רק מספר פולינומי מהן, אז היחס של מספר המחרוזות באורך n שהיא מכילה שואף במהירות לאפס, ככל ש-n גדל. שפה אונארית היא מקרה פרטי של שפה דלילה, בו יש רק מילה אחת בשפה. דוגמה לא טריוויאלית לשפה דלילה היא קבוצת המחרוזות שמכילות בדיוק k אחדות, ל-k קבוע כל שהוא; לכל n, ישנן ( n k ) {\displaystyle {\binom {n}{k}}} מחרוזות בלבד בשפה, ביטוי החסום על ידי nk. SPARSE מכילה את TALLY, מחלקת השפות האונאריות, כיון שהן מכילות לכל היותר מילה אחת מכל אורך. אף על פי שלא כל השפות ב-P/poly הן דלילות, קיימת רדוקציה פולינומית מכל שפה ב-P/poly לשפה דלילה. כל שפה דלילה נמצאת ב-P/Poly, מכיוון שניתן לבקש שמחרוזת העצה תהיה כל המילים בשפה מאורך n משורשרות אחת לשנייה. פורצ'ן הראה ב-1979 שאם קיימת שפה דלילה שמשלימתה היא NP-שלמה (co-NP-complete), אז P=NP. מהניי השתמש בכך כדי להראות ב-1982 שאם שפה דלילה כל שהיא היא NP-שלמה, אז P = NP (משפט מהניי) הוכחה פשוטה יותר לכך ניתנה ב-1991. הטיעון של מהניי למעשה לא דורש שהשפה תהיה ב-NP, כך שלמעשה יש שפה דלילה שהיא NP-קשה אם ורק אם P = NP. מעבר לכך, E ≠ NE אם ורק אם קיימת שפה דלילה ב-NP שאינה ב-P. קיימת רדוקצית טיורינג (בניגוד לרדוקציית קארפ ממשפט מהניי) משפה NP-שלמה לשפה דלילה אם ורק אם NP ⊆ P / poly {\displaystyle {\textbf {NP}}\subseteq {\textbf {P}}/{\text{poly}}} . ב-1999 הוכח שאם קיימת שפה דלילה שהיא P-שלמה, אז L = P. Jin-Yi Cai. Lecture 11: P=poly, Sparse Sets, and Mahaney's Theorem. CS 810: Introduction to Complexity Theory. The University of Wisconsin–Madison. September 18, 2003 (PDF) S. Fortune. A note on sparse complete sets. SIAM Journal on Computing, volume 8, issue 3, pp.431–433. 1979. S. R. Mahaney. Sparse complete sets for NP: Solution of a conjecture by Berman and Hartmanis. Journal of Computer and System Sciences 25:130–143. 1982. M. Ogiwara and O. Watanabe. On polynomial time bounded truth-table reducibility of NP sets to sparse sets. SIAM Journal on Computing volume 20, pp.471–483. 1991. Balcázar, José Luis; Díaz, Josep; Gabarró, Joaquim (1990). Structural Complexity II. Springer. pp. 130–131. ISBN 3-540-52079-1. Juris Hartmanis, Neil Immerman, Vivian Sewelson. Sparse Sets in NP-P: EXPTIME versus NEXPTIME. Information and Control, volume 65, issue 2/3, pp.158–181. 1985. At ACM Digital Library Jin-Yi Cai and D. Sivakumar. Sparse hard sets for P: resolution of a conjecture of Hartmanis. Journal of Computer and System Sciences, volume 58, issue 2, pp.280–296. 1999. ISSN 0022-0000. At Citeseer
שפה אונארית

שפה אונארית היא שפה שמכילה רק מילים מהצורה 1 n {\displaystyle 1^{n}} , כלומר שפה L תיקרא אונארית אם x ∈ L   ⇒ x = 1 k {\displaystyle x\in L\ \Rightarrow x=1^{k}} , כאשר 1 יכול להיות כל תו בא"ב סופי. (למרות שמקובל לדבר על א"ב של 0 ו-1 בלבד). לדוגמה: השפה של כל המחרוזות שמייצגות את המספרים 2 m − 1 {\displaystyle 2^{m}-1} הראשוניים מעל א"ב של {0,1} היא שפה אונארית. לכל שפה ניתן להגדיר שפה אונארית מקבילה, כאשר פשוט "מותחים" כל מילה לייצוג אונארי. דוגמה: המילה 1001 (9 בבינארית) תימתח למילה 111111111 (9 פעמים 1). שפה שניתנת להכרעה בזמן אקספוננציאלי, המקבילה האונרית שלה ניתן להכרעה בזמן ליניארי, אך שפה שאינה כריעה בגרסה הרגילה שלה, אינה כריעה גם בגרסה האונארית. כל שפה אונארית נמצאת ב-P/Poly, כולל שפות אונאריות לא כריעות. ערך זה הוא קצרמר בנושא מדעי המחשב. אתם מוזמנים לתרום לוויקיפדיה ולהרחיב אותו.
Windows NT

Windows NT היא משפחה של מערכות הפעלה המפותחת על ידי Microsoft. הגרסה הראשונה פורסמה ביולי 1993. מערכת ההפעלה אינה תלוית-מעבד ותומכת באופן אינהרנטי בריבוי משתמשים ובעיבוד מקבילי (multiprocessing). הגרסה הראשונה של Windows NT הייתה Windows NT 3.1 ויועדה עבור מחשבי "Workstation" ושרתים. מטרתה המרכזית הייתה שדרוג שוק הצרכנים, הפרטיים והעסקיים, לגרסאות Windows מתקדמות יותר מהגרסאות הקודמות (Windows 1.0 עד Windows 3.1 x, שהתבססו על MS-DOS). בהדרגה, הורחבה Windows NT לקו מוצרים לשימוש כללי של מערכת ההפעלה עבור כל המחשבים האישיים (PC), ובכך ייתרה את משפחת Windows 9x. "NT" משמעו במקור "טכנולוגיה חדשה" (New Technology), אבל כיום השם אינו נושא משמעות ספציפית. החל מ-Windows 2000, ראשי התיבות "NT" הוסרו משם המוצר, ונכללים רק במחרוזת המתארת את גרסת המוצר. מדיה וקבצים בנושא Windows NT בוויקישיתוף אתר האינטרנט הרשמי של Windows NT "Microsoft Renames Windows NT 5.0 Product Line to Windows 2000; Signals Evolution of Windows NT Technology Into Mainstream" (הודעה לעיתונות). מיקרוסופט. 27 באוקטובר 1998. {{cite press release}}: (עזרה) "OperatingSystem.VersionString Property". MSDN. מיקרוסופט. נבדק ב-10 בנובמבר 2014. {{cite web}}: (עזרה) ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
מרקיז טיג

מרקיז דוונטה טיג (באנגלית: Marquis Devante Teague, נולד ב-28 בפברואר 1993) הוא כדורסלן אמריקאי המשחק בעמדות הרכז והקלע בקבוצת ממפיס האסל מליגת הפיתוח של ה-NBA. טיג, המתנשא לגובה של 1.88 מטר נבחר בבחירה ה-29 בדראפט 2012 של ה-NBA, ושיחק בשיקגו בולס ובברוקלין נטס מליגת ה-NBA. אחיו, ג'ף,נבחר בשנת 2015 למשחק האולסטאר של הליגה. טיג שיחק באוניברסיטת קנטקי בעונת 2011/2012. כבר במשחקו הראשון קלע 16 נקודות, ובתום העונה זכתה המכללה באליפות המכללות, בפעם ה-8 בתולדותיה. טיג נבחר בסיבוב הראשון של דראפט 2012, במקום ה-29 על ידי שיקגו בולס. לאחר שצורף לסגל הבולס, לא הרבה טיג לשחק, וב-48 משחקים, בהם לא פתח אפילו באחד, העמיד ממוצעים של 2.1 נקודות ו-1.3 אסיסטים ל-8.2 דקות משחק. בעונה זו העפילה שיקגו לפלייאוף ומתוך 12 משחקים ששיחקה קבוצתו עד שהודחה, שיחק טיג ב-8 בהם קלע 1.3 נקודות ב-9 דקות למשחק. הוא הושאל לקבוצת איווה אנרג'י מליגת הפיתוח, ובאמצע עונת 2013/2014 חזר לסגל שיקגו, בה שיחק 19 משחקים, בהם קלע 2.4 נקודות ומסר 1.5 אסיסטים ל-12.7 דקות משחק. עוד באותה עונה עבר בטרייד לברוקלין נטס, במדיה קלע 3 נקודות ומסר 1.4 אסיסטים כששיחק 9.6 דקות בממוצע. לאחר מכן עבר לאוקלהומה סיטי בלו קבוצת הבת של אוקלהומה סיטי ת'אנדר, המשחקת ב-NBDL. בעונת 2015-2016 העמיד במדי אוקלהומה סיטי בלו ממוצעים של 15.2 נקודות, 5.7 אסיסטים ו-2.5 ריבאונדים ב-30.8 דקות למשחק. לאחר שנסתיימה העונה חתם בעירוני נהריה מליגת העל הישראלית לעונה אחת ושוחרר ממנה כעבור חודש בעקבות עימות בינו לבין מאמן הקבוצה אריק אלפסי. אחרי שחרורו מהקבוצה עבר לאוטודור סראטוב, משם לפורט ויין מאד אנטס מליגת הפיתוח של ה-NBA, לאחר מכן לממפיס האסל עם תקופה קצרה מאוד בממפיס גריזליס, ומשם עבר לשחק בליגת העל של קוריאה הדרומית בכדורסל (אנ'). מדיה וקבצים בנושא מרקיז טיג בוויקישיתוף מרקיז טיג, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA "אולסטאר: לילארד בחוץ, קאזנס במקום בראיינט". ynet. 2015-01-30. נבדק ב-2016-07-18. רועי גלדסטון, ‏עירוני נהריה צירפה את מרקיס טיג וניק פאוסט, באתר ערוץ הספורט, 17 ביולי 2016
Aurora Excalibur

Aurora Excalibur הוא כלי טיס בלתי מאויש (כטב"ם) שפותח על ידי "Aurora Flight Sciences" בין 2005 ל-2010 עם יכולת המראה ונחיתה אנכית (VTOL). מודל מוקטן, עם מוטת כנפיים של 4 מטרים, נוסה בהצלחה ב-24 ביוני 2009. גרסה בקנה מידה מלא מתוכננת עם יכולת לשאת ארבעה טילי AGM-114 הלפייר, ולשייט במהירות 460 קמ"ש. החברה השתמשה בניסיון הפיתוח של Excalibur כדי להתקדם עם יכולות המראה ונחיתה אנכיים עבור פרויקט הפיתוח להמראה ונחיתה אנכית עבור מטוסים (VTOL X-Plane), פרויקט רחב היקף במימון DARPA. "Aurora wins DARPA VTOL X-Plane program contract". SAE. 2014-02-22. נבדק ב-2016-07-13. "New Military Drone Passes Vertical Takeoff Test". Fox News. 2009-07-23. נבדק ב-2009-07-24. ערך זה הוא קצרמר בנושא תעופה ובנושא טכנולוגיה. אתם מוזמנים לתרום לוויקיפדיה ולהרחיב אותו.